b'\n_START_ARTICLE_\nPolicija (Slovenija)\n_START_SECTION_\nZgodovina\n_START_PARAGRAPH_\nZa uradni za\xc4\x8detek policije v Sloveniji velja 8. junij 1849, ko je bilo ustanovljeno Oro\xc5\xbeni\xc5\xa1tvo Avstro-Ogrske._NEWLINE_Policija je pomembno vplivala na osamosvojitev Slovenije. Tako je \xc5\xbee leta 1989 potekala Akcija Sever, ki jo lahko \xc5\xa1tejemo za prvo obrambno akcijo za samostojnost Slovenije, naslednje leto pa so nekateri pripadniki sodelovali v Manevrski strukturi narodne za\xc5\xa1\xc4\x8dite. Med slovensko osamosvojitveno vojno se je policija borila skupaj s takratno Teritorialno obrambo Republike Slovenije proti Jugoslovanski ljudski armadi. Praznik Slovenske policije je 27. junij v spomin na boje pri mejnem prehodu Holmec v osamosvojitveni vojni.\n_START_SECTION_\nRazvoj informatike\n_START_PARAGRAPH_\nZa\xc4\x8detek informatike v slovenski policiji sega v prej\xc5\xa1nje stoletje, ko je \xc5\xa1e bila milica in je imela mehanografsko obdelavo podatkov. Nadaljuje se s samodejno ra\xc4\x8dunalni\xc5\xa1ko obdelavo, nato z informacijsko-telekomunikacijskim sistemom (ITSP) in kasneje vklju\xc4\x8ditev v schengenski informacijski sistem. Zelo pomembna odlo\xc4\x8ditev je bila izbira IBM-ove tehnologije. Slovenija je bila ena izmed prvih dr\xc5\xbeav, ki je za\xc4\x8dela uvajati centralno informatizirano upravno oz. policijsko evidenco. Izbira IBM-ove tehnologije se je pokazala za pomembno dolgoro\xc4\x8dno strate\xc5\xa1ko odlo\xc4\x8ditev. Pomembna je tudi bila uvedba elektronske izmenjave podatkov med uporabniki in uporabe elektronske po\xc5\xa1te v policiji leta 1990. V letu 2005 je pridobila novo aplikacijo in druga orodja, ki povezujejo policijske aplikacije s schengenskim informacijskim sistemom.'